
Z A P I S N I K

 sa 48. sjednice Vijeća Gradske četvrti Gornji grad – Medveščak 
održane dana 09. travnja 2025. u dvorani  prostorija Mjesnog odbora Gupčeva zvijezda, Ksaver 203 s početkom u 18:00 sati       

Nazočni članovi Vijeća: 

1. MILJENKA BULJEVIĆ
2. ANA MARIJA TOMAŠKOVIĆ
3. BRANKA ZLATKOV
4. MIRA RADIČEVIĆ
5. MIREN MILOVIĆ 
6. SARA MEDVED 
7. DIANA PEČKAJ
8. URŠA RAUKAR GAMULIN 
9. KREŠIMIR MAJHEN
10. TRPIMIR GOLUŽA stigao u 18.12
11. IGOR PIET REŠETNIK
12. JURAJ ULAGA
13. LUKA BOGDAN stigao u 18.15
  Odsutni članovi  Vijeća:

1. VEDRAN LOKOŠEK
2. NAIL HASANOVIĆ 

Nazočni djelatnici Gradskog ureda za mjesnu samoupravu, civilnu zaštitu i sigurnost 
· Gordana Barač, voditeljica PO
· Višnja Stanušić, stručni referent 
Predsjedava M. Buljević, predsjednica Vijeća Gradske četvrti Gornji grad – Medveščak.
Predsjednica konstatira da je nazočno 11  članova Vijeća što znači da Vijeće može pravovaljano donositi odluke, te otvara 48. sjednicu Vijeća Gradske četvrti Gornji grad - Medveščak.

Predsjednica daje na glasanje zapisnik s 47. sjednice VGČ -a, koji je jednoglasno s 11 glasova  usvojen bez primjedbi. 
Utvrđivanje dnevnog reda
Predsjednica predlaže sljedeći





Dnevni red

1. [bookmark: _Hlk157770054]Prijedlog zaključka o postavljanju česme za pitku vodu u parku Ribnjak 
Predlagatelj: Miljenka Buljević
2. Prijedlog zaključka o rješavanju problema parkiranja na području MO „Stjepan Radić“ u zoni Ulice S. Andrijevića, Jadranske, Istarske, Hercegovačke i Bosanske ulice 
Predlagatelj: Miljenka Buljević
3. Prijedlog zaključka o prometu na Bijeničkoj cesti
Predlagatelj: Miljenka Buljević
4. Prijedlog zaključka o lokacijama za postavljanje novih javnih zdenaca
Predlagatelj: Miljenka Buljević
5. Prijedlog zaključka o davanju mišljenja na raspolaganje česticom k.č.br. 3700, k.o. Gračani
Predlagatelj: Miljenka Buljević
6. Prijedlog zaključka o postavljanju koševa za otpatke na platou Gradec
Predlagatelj: Miljenka Buljević
7. Prijedlog zaključka o čišćenju ulaza u Park-šumu Tuškanac
Predlagatelj: Miljenka Buljević
8. Prijedlog zaključka o postavljanju oglasnog panoa na područje Gornjeg grada
[bookmark: _Hlk194660292]Predlagatelj: Miljenka Buljević
9. Prijedlog zaključka o problematici otpada u ulici Jakova Gotovca
Predlagatelj: Miljenka Buljević
10. Prijedlog zaključka za uvrštavanjem k.č.br. 5475, k.o. Centar u Plan redovnog održavanja Podružnice Zrinjevac
Predlagatelj: Miljenka Buljević
11. Prijedlog zaključka o postavljanju uspornika na križanju Remetske i Mirogojske ceste
Predlagatelj: Miljenka Buljević
12. Prijedlog zaključka o nepoštivanju voznog reda vozača ZET-a  Mirogojskom cestom
Predlagatelj: Miljenka Buljević
13. Donošenje mišljenja na projekt „Omfolos“ -  postavljanje skulpture – česme na lokaciji platoa na ulazu u park – šumu Tuškanac
Predlagatelj. Miljenka Buljević
14. Prijedlog zaključka o održavanju  javnog košarkaškog igrališta iznad garaže Tuškanac
Predlagatelj: Miljenka  Buljević
15. Pitanja, prijedlozi i obavijesti

koji je jednoglasno s 11 glasova usvojen. 

Ad. 1.	Prijedlog zaključka o postavljanju česme za pitku vodu u parku Ribnjak
Predsjednica otvara 1. točku dnevnog reda te istu obrazlaže.
Rasprave nema te 

Vijeće jednoglasno sa 11 glasova ZA donosi

ZAKLJUČAK
o postavljanju česme za pitku vodu na fontani u parku Ribnjak 

1. Vijeće  je suglasno  sa Zaključkom Vijeća Mjesnog odbora Ribnjak sa 43. sjednice 
     u svezi prijedloga o postavljanju česme za pitku vodu na fontani u parku Ribnjak, čime bi
     se omogućila dostupnost pitke vode građanima, posjetiteljima, rekreativcima i drugima
     osobito tijekom toplijih mjeseci. 
     
2.  Vijeće traži da se o gore navedenom prijedlogu očituje Gradski zavod za zaštitu spomenika
      kulture i prirode kako bi na temelju njihova očitovanja Vijeće moglo poduzeti slijedeće 
      korake. 

3.  Ovaj će zaključak biti dostavljen Gradskom zavodu za zaštitu spomenika kulture i 
     Prirode, Gradskom uredu za mjesnu samoupravu, promet, civilnu zaštitu i sigurnost te  
     Vijeću Mjesnog odbora Ribnjak. 


Ad. 2.	Prijedlog zaključka o rješavanju problema parkiranja na području MO „Stjepan Radić“u zoni Ulice S. Andrijevića, Jadranske, Istarske, Hercegovačke i Bosanske ulice
Predsjednica otvara 2. točku dnevnog reda te istu obrazlaže.
Rasprave nema te

Vijeće jednoglasno sa 11 glasova ZA donosi

ZAKLJUČAK
o rješavanju problema parkiranja na području MO „Stjepan Radić“ u zoni Ulice S. Andrijevića, Jadranske, Istarske, Hercegovačke i Bosanske ulice 


1. Vijeće  je suglasno  sa Zaključkom Vijeća Mjesnog odbora „Stjepan Radić“ sa 46. sjednice održane  31. ožujka 2025. u svezi rješavanja problema parkiranja u zoni Ulice S. Andrijevića, Jadranske ulice, Istarske ulice, Hercegovačke ulice i Bosanske ulice .

2. Vijeće se slaže sa Vijećem Mjesnog odbora i traži organiziranje očevida Sektora za promet, uz prisutnost predstavnika stanara i mjesnih odbora na koje će utjecati promjene.

3. Zbog blizine Kliničkog bolničkog centra Sestre milosrdnice (Vinogradska bolnica) Vijeće traži žurno postupanje.
     
4. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektor za promet,  i Vijeću Mjesnog odbora „Stjepan Radić“.

Ad. 3.	Prijedlog zaključka o prometu na Bijeničkoj cesti
Predsjednica otvara 3. točku dnevnog reda i ukratko obrazlaže. 
Rasprave nema te

Vijeće jednoglasno sa 11 glasova ZA donosi

ZAKLJUČAK
o prometu na Bijeničkoj cesti


1. Vijeće  je suglasno  sa Zaključkom Vijeća Mjesnog odbora Šalata sa 47. sjednice održane  12. ožujka 2024. u svezi rješavanja problema prometa na Bijeničkoj cesti.

2. Vijeće se slaže sa postavljanjem zaštitnih stupića na adresi Bijenička cesta 11 kako bi se povećala sigurnost svih sudionika u prometu.

3. Isto tako, Vijeće se slaže sa potrebom provođenja prometne studije kako bi se iznašlo najbolje rješenje za smirivanje prometa na Bijeničkoj cesti a zbog blizine vrtića, osnovne i srednje škole te fakulteta Vijeće moli žurno rješavanje problema.
     
4. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost, Sektor za promet  te Vijeću Mjesnog odbora Šalata.

Ad. 4.	Prijedlog zaključka o lokacijama za postavljanje novih javnih zdenaca
Predsjednica otvara 4. točku dnevnog reda i ukratko obrazlaže. 
Rasprave nema  te 

Vijeće jednoglasno s 11 glasova ZA  donosi

Z A K LJ U Č A K  
o prijedlogu lokacija za postavljanje javnih zdenaca tip Viktoria 

1. [bookmark: _Hlk194484615]Vijeće Gradske četvrti Gornji grad – Medveščak zaprimilo je mail Gradskog ureda za obnovu, izgradnju, prostorno uređenje, graditeljstvo i komunalne poslove u svezi davanja prijedloga o postavljanju novih javnih zdenaca tip Viktoria na javnim površinama za 2025. 

2. Vijeće predlaže slijedeće lokacije:
· Cmrok  (prioritetna lokacija)
· Park Grič  (zamjenska lokacija)
· Tkalčićeva ulica kod Stuba biskupa Duha, sjeverna strana parka (zamjenska lokacija)

3. Ovaj će zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove i  Gradskom uredu za mjesnu samoupravu, promet, civilnu zaštitu i sigurnost. 


Ad. 5.	Prijedlog zaključka o davanju mišljenja na raspolaganje česticom k.č. br. 3700, k.o. Gračani
Predsjednica otvara 5. točku dnevnog reda i ukratko obrazlaže.
Rasprave nema te

Vijeće  sa 10 glasova ZA i 1 SUZDRŽANIM glasom donosi

Z A K LJ U Č A K  
o davanju mišljenja o prijedlogu raspolaganja 
zemljištem k.č.br. 3700 k.o. Gračani 

1. Vijeće Gradske četvrti Gornji grad – Medveščak zaprimilo je dopis Gradskog ureda za upravljanje imovinom i stanovanje kojim se traži očitovanje o mogućnosti raspolaganja zemljištem dijela k.č.br. 3700 k.o. Gračani o kojem je zatražilo prethodno mišljenje Vijeća Mjesnog odbora Gupčeva zvijezda. 

2. Vijeće je suglasno sa Zaključkom Vijeća Mjesnog odbora Gupčeva zvijezda sa 46. sjednice održane 27. ožujka 2025. u svezi navedene čestice. Vijeće za navedenu česticu nema predviđenih planova i programa kroz planove malih komunalnih akcija i Plan komunalnih aktivnosti Gradske četvrti, te nema strategijski interes za istu.  

3. Ovaj će zaključak biti dostavljen Gradskom uredu za upravljanje imovinom i stanovanje, Gradskom uredu za mjesnu samoupravu, promet, civilnu zaštitu i sigurnost te Vijeću Mjesnog odbora Gupčeva zvijezda. 


Ad. 6.	Prijedlog zaključka o postavljanju koševa za otpatke na platou Gradec
Predsjednica otvara 6. točku dnevnog reda te ukratko obrazlaže 
Na sjednicu stigao T. Goluža
Rasprave nema te
 
Vijeće jednoglasno s 12 glasova ZA  donosi

ZAKLJUČAK
o postavljanju koševa za otpatke na platou Gradec 

1. Vijeće  je suglasno  sa Zaključkom Vijeća Mjesnog odbora Gornji grad sa 47. sjednice 
    održane 18. ožujka 2025. u svezi prijedloga o postavljanju  koševa za otpatke na platou
    Gradec. 
     
2.  Vijeće traži očitovanje Gradskog zavoda za zaštitu spomenika kulture i prirode postoji li 
     mogućnost realizacije traženog (broj koševa i tip) kako bi Vijeće moglo poduzeti slijedeće 
     radnje. 

3.  Ovaj će zaključak biti dostavljen Gradskom zavodu za zaštitu spomenika kulture i 
     prirode, Gradskom uredu za mjesnu samoupravu, promet, civilnu zaštitu i sigurnost te  
     Vijeću Mjesnog odbora Gornji grad. 


Ad. 7.	Prijedlog zaključka o čišćenju ulaza u Park – šumu Tuškanac
Predsjednica otvara 7. točku dnevnog reda i ukratko obrazlaže. 
Rasprave nema te
Vijeće jednoglasno sa 12 glasova ZA  donosi

ZAKLJUČAK
o  čišćenju ulaza u Park – šumu Tuškanac 

1. Vijeće  je suglasno  sa Zaključkom Vijeća Mjesnog odbora Gornji grad sa 47. sjednice 
    održane 18. ožujka 2025. u svezi zahtjeva za čišćenjem ulaza u Park – šumu Tuškanac, koji 
    se  nakon obnove zgrade Državnog arhiva i postavljanja zaštitnih stupića pretvorio u 
    odlagalište otpada. 
     
2. Ovaj će zaključak biti dostavljen Gradskom uredu za obnovu, izgradnju, prostorno uređenje, 
    graditeljstvo i komunalne poslove, Sektor za komunalno i prometno redarstvo, Zagrebački 
    holding d.o.o. Podružnica Čistoća i Vijeću Mjesnog odbora Gornji grad. 


Ad. 8.	Prijedlog zaključka o postavljanju oglasnog panoa na područje Gornjeg grada
Predsjednica otvara 8. točku dnevnog reda i ukratko obrazlaže.
Rasprave nema te

Vijeće jednoglasno sa 12 glasova ZA donosi

ZAKLJUČAK
o postavljanju oglasnog panoa na području Mjesnog odbora Gornji grad 


1. Vijeće  je suglasno  sa Zaključkom Vijeća Mjesnog odbora Gornji grad sa 47. sjednice 
    održane 18. ožujka 2025. u svezi prijedloga o postavljanju  oglasnog panoa na području 
    Mjesnog odbora Gornji grad ( prijedlozi: Park Bele IV, plato Gradec, Trg Katarine
    Zrinske, park Grič)
     
2.  Vijeće traži da se o gore navedenom prijedlogu očituje Gradski zavod za zaštitu spomenika
      kulture i prirode (lokacija i tip oglasne ploče) kako bi na temelju njihova očitovanja Vijeće 
      moglo poduzeti slijedeće korake. 

3.  Ovaj će zaključak biti dostavljen Gradskom zavodu za zaštitu spomenika kulture i 
     prirode, Gradskom uredu za mjesnu samoupravu, promet, civilnu zaštitu i sigurnost te  
     Vijeću Mjesnog odbora Gornji grad. 

Ad. 9.	Prijedlog zaključka o problematici otpada u Ulici Jakova Gotovca
Predsjednica otvara 9. točku dnevnog reda i ukratko obrazlaže.
Na sjednicu stigao L. Bogdan
Rasprave nema te 
Vijeće  sa 10 glasova ZA i 3 SUZDRŽANA glasa donosi

ZAKLJUČAK
o  problematici otpada u Ulici Jakova Gotovca 


1. Vijeće  je suglasno  sa Zaključkom Vijeća Mjesnog odbora Petrova sa 47. sjednice održane 12. veljače 2025. u svezi rješavanja problematike otpada u Ulici Jakova Gotovca kod prolaza  za Vlašku ulicu gdje se nalaze boksevi i kontejneri za otpad privatne tvrtke.
  
2. Vijeće traži da Podružnica Čistoća prilikom redovnog odvoza otpada sa zelenog otoka koji se nalazi u neposrednoj blizini odveze  i otpad odložen u vrećicama pored gore navedenih bokseva i kontejnera. Vijeće dodatno predlaže postavljenje video nadzora i natpisa „zabranjeno odlaganje otpada van  kontejnera/bokseva“. 

3. Ovaj će zaključak biti dostavljen Gradski ured za obnovu, izgradnju, prostorno uređenje, graditeljstvo i komunalne poslove, Sektor za komunalno redarstvo, Zagrebačkom holdingu d.o.o. Podružnica Čistoća, Gradskom uredu za mjesnu samoupravu, promet, civilnu zaštitu i sigurnost te Vijeću Mjesnog odbora Petrova. 

Ad. 10.  Prijedlog zaključka za uvrštavanje k.č. br. 5475, k.o. Centar u Plan redovnog održavanja Podružnice Zrinjevac
Predsjednica otvara 10. točku dnevnog reda i ukratko obrazlaže.

Nakon kratke rasprave u kojoj je sudjelovao L. Bogdan
Vijeće jednoglasno sa 13 glasova ZA donosi 

ZAKLJUČAK
za uvrštenjem k.č.br. 5475, k.o. Centar u Plan redovnog održavanja Podružnice Zrinjevac

1. Vijeće  je suglasno sa Zaključkom Vijeća Mjesnog odbora Petrova sa 47. sjednice u svezi zahtjeva za uvrštavanjem navedene čestice u Plan redovnog održavanja podružnice Zrinjevac.

2. Vijeće se slaže sa zahtjevom predstavnice suvlasnika i Zaključkom Vijeća Mjesnog odbora te traži od Zagrebačkog holdinga d.o.o., Podružnice Zrinjevac uvrštavanje čestice 5475, k.o. Centar, dvorište, koja je u vlasništvu Grada Zagreba, u Plan redovnog održavanja. Također, Vijeće traži da se provjere sve čestice koje pripadaju Gradu Zagrebu  a nisu u Planu održavanja da se uvrste u isti. 
     
3. Ovaj će zaključak biti dostavljen Zagrebačkom holdingu d.o.o. Podružnica Zrinjevac, Gradskom uredu za mjesnu samoupravu, promet, civilnu zaštitu i sigurnost i Vijeću Mjesnog odbora Petrova. 


Ad. 11.  Prijedlog zaključka o postavljanju uspornika prometa na križanju Remetske i Mirogojske ceste
Predsjednica otvara 11. točku dnevnog reda i ukratko obrazlaže.
Rasprave nema te

Vijeće jednoglasno sa 13 glasova ZA  donosi 

ZAKLJUČAK
o postavljanju uspornika prometa na križanju Remetske i Mirogojske ceste 


1. Vijeće  je suglasno  sa Zaključkom Vijeća Mjesnog odbora Gupčeva zvijezda sa 47. sjednice 
    održane 9. travnja 2025. u svezi prijedloga o postavljanju  uspornika prometa na križanju 
    Remetske i Mirogojske ceste. 

2. Vijeće traži da se izvrši očevid o mogućnosti provedbe traženog, te ovisno o istom donese 
     odgovarajuće rješenje. Vijeće dodatno traži da se označi ulica s pravom prvenstva te 
     vertikalna i horizontalna signalizacija. 

3. Ovaj će zaključak biti dostavljen Gradskom uredu za mjesnu samoupravu, promet, civilnu 
    zaštitu i sigurnost Sektor za promet  te Vijeću Mjesnog odbora Gupčeva zvijezda. 


Ad. 12.  Prijedlog zaključka o nepoštivanju voznog reda vozača ZET-a Mirogojskom cestom
Predsjednica otvara 12. točku dnevnog reda i ukratko obrazlaže.
Nakon rasprave u kojoj su sudjelovali M. Buljević, K. Majhen, L. Bogdan, M. Milović Vijeće se složilo da za predmetnu točku dnevnog reda ne donosi zaključak.
Ad. 13.  Mišljenje na projekt „Omfolos“, postavljanje skulpture – česme, Park – šuma Tuškanac
Predsjednica otvara 13. točku dnevnog reda i ukratko obrazlaže.

Vijeće jednoglasno sa 12 glasova ZA donijelo je
( D. Pečkaj napustila sjednicu u 18:26 sati i nije glasovala)
 

M I Š LJ E NJ E 
na projekt „Omfolos“, postavljanje skulpture – česme, 
Park – šuma Tuškanac 


1. Vijeće Gradske četvrti Gornji grad – Medveščak zaprimilo je zamolbu  Hrvatskog društva likovnih umjetnika za davanje mišljenja  u svezi realizacije projekta „Omfolos“, postavljanje skulpture – česme na lokaciji platoa na ulazu u Park – šumu Tuškanac. 

2. Vijeće daje pozitivno mišljenje na postavljanje skulpture – javne česme umjetničkog karaktera (izrađene od lijevanog inoxa ili aluminija, s kamenim postoljem i detaljima od stakla sa četiri slavine) na platou na ulazu u Park – šumu Tuškanac povodom organizacije 60. zagrebačkog salona, nacionalne izložbe suvremene umjetnosti  koja će se održati u jesen 2025. 

3. Ovaj će zaključak biti dostavljen Hrvatskom društvu likovnih umjetnika, Gradskom uredu za mjesnu samoupravu, promet, civilnu zaštitu i sigurnost te Vijeću Mjesnog odbora Tuškanac. 

Ad. 14.  Prijedlog zaključka o održavanju javnog košarkaškog igrališta Tuškanac
Predsjednica otvara 14. točku dnevnog reda i ukratko obrazlaže.
Rasprave nije bilo te
Vijeće jednoglasno  sa 13 glasova ZA donosi

Z A K LJ U Č A K  
o održavanju javnog košarkaškog igrališta Tuškanac 


1. Vijeće Gradske četvrti Gornji grad – Medveščak predlaže  da košarkaško igralište Tuškanac (iznad garaže Tuškanac), k.č.br. 1404 k.o. Centar, Tuškanac 1B  bude javno igralište dostupno svima te traži da održavanje istog preuzme Gradski ured za mjesnu samoupravu, promet, civilnu zaštitu i sigurnost.

2. Ovaj će zaključak biti dostavljen Gradskom uredu za mjesnu samoupravu, promet, civilnu zaštitu i sigurnost te Vijeću Mjesnog odbora Tuškanac.



Sjednica završena u.18:36 sati
Zapisnik vodila i sastavila: Višnja Stanušić



KLASA: 024-08/25-002/82
[bookmark: _GoBack]URBROJ: 251-13-11-4/017-25-17
Zagreb, 09. travanj 2025.

                                                                                              Predsjednica 
                                                                                      Vijeća Gradske četvrti
                                                                                     Gornji grad – Medveščak

                                                                                         Miljenka  Buljević


Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Gradske četvrti Gornji grad – Medveščak te stoga Vijeće nije prihvatilo Zapisnik 48. sjednice.

